हांसी (हरियाणा). यहां आईसीआईसीआई बैंक के एटीएम से दो हजार रुपए का एक नकली नोट निकलने पर हंगामा हो गया। नोट के ऊपर चूरन लेबल चिल्ड्रन बैंक ऑफ इंडिया लिखा हुआ था। नकली नोट निकलने का यह मामला पूरा दिन सोशल मीडिया पर छाया रहा। यह वाक्या हिसार के महेंद्र नाम के एक व्यक्ति के साथ हुआ।नकली नोट देखे एटीम छोड़ भागे लोग...
- महेंद्र ने बताया कि उसने आईसीआईसीआई बैंक के एटीएम से कार्ड स्वाइप करके नकदी निकलवाई थी।
- उसने बताया कि जब उसने कैश गिना तो देखा कि पता चला कि नकदी में एक नोट नकली है।नोट पर चिल्ड्रन बैंक ऑफ इंडिया लिखा हुआ मिला।
- यह बात जब वहां नकदी निकलवाने के लिए खड़े अन्य कंज्यूमर को भी पता लगी।
- नकली नोट निकलने के बाद सबके हाथ पांव फूल गए। सभी वहां से बिना नकदी निकलवाए ही निकल गए।
बैंक अधिकारी ने दिया नोट बदलने का आश्वासन
- इस दौरान संबंधित व्यक्ति ने बैंक या एटीएम में कैश डालने वाली कंपनी के किसी अधिकारी से बात की और उन्होंने नोट बदलने की बात कहकर उसे अपने पास बुला लिया। नोट बदले जाने की बात पर वह व्यक्ति शांत हुआ।
- हालांकि इस दौरान पूरे भगत सिंह रोड पर हंगामे के हालात रहे और उत्सुकता वश यह जानने के लिए बेताब दिखे कि चूरन का नोट एटीएम के अंदर कैसे और किसने डाला।
रोहतक के महम और दिल्ली में भी निकला था चूरन वाला 2000 का नोट
- हाल ही में रोहतक के महम एक आईसीआईसीआई के एटीम से 2000 का नकली नोट मिला था।
- कंज्यूमर इसे लेकर बैंक मैनेजर के पास गया तो उसने मामले में किसी भी तरह की मदद किए जाने से इंकार कर दिया। विक्टिम ने इस बारे में लोकल पुलिस में धोखाधड़ी का मामला दर्ज कराया है।
- बता दें कि इससे पहले 22 फरवरी को दिल्ली के संगम विहार इलाके में एटीएम से चूरण वाले नोट निकले थे, जिस पर केजरीवाल सरकार ने भी पीएम मोदी पर निशाना साधा था।
आगे की स्लाइड्स में देखें, नकली नोटों से जुड़ी और फोटोज
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva